× 600 dpi.
 Устройството функционира самостоятелно под формата на копирна машина, като сканира оригинала и разпечатва копията посредством електростатичното печатащо устройство, или като принтер, скенер и устройство за изпращане на факсове по интернет, когато е свързано към мрежа или към автоматична машина за обработка на информация.
 8443 31 80
 Класирането се определя от Общи правила 1 и 6 за тълкуване на Комбинираната номенклатура и от описанието на кодове по КН 8443, 8443 31 и 8443 31 80.
 Предвид на характеристиките му и тъй като нито една от неговите функции не може да се счита за основната му функция, класиране в подпозиция по КН 8443 31 20 се изключва. Скоростта на възпроизвеждане, скоростта на сканиране, наличието на автоматично подаване на страници, броят на подразделенията за захранване с хартия, панелът за управление и функцията за увеличаване/намаляване не са достатъчни, за да се приеме цифровото копиране за неговата основна функция.
 В действителност скоростта на възпроизвеждане е една и съща при копиране и разпечатване, тъй като тя зависи от печатащото устройство, което се използва и за двете функции. Подразделенията за захранване с хартия също се използват и за двете функции. Скоростта на сканиране се отнася както за сканиране, така и за копиране. Автоматичното подаване на страници и панелът за управление се използват както за копиране, така и за сканиране и изпращане на факсове по интернет. Наличието на функция за увеличаване/намаляване на изображението, която е свързана с копирането, не е достатъчно, за да се приеме копирането за негова основна функция.
 Освен това способността на устройството да се свързва към автоматична машина за обработка на информация или към мрежа е важна характеристика, тъй като позволява отпечатване и сканиране на документи от/до автоматичната машина за обработка на информация и изпращането им чрез интернет.
 Следователно устройството трябва да бъде класирано в код по КН 8443 31 80 като друга машина, която изпълнява две или повече от функциите печатане, копиране и предаване на факсове, чиято основна функция не е цифровото копиране.
 